Harald Irmscher

Harald Irmscher (* 12. Februar 1946 in Oelsnitz) is en ehmalger düütsch Footballspeler, de för de DDR antreeden is. Later weer he ok Footballtrainer

De Middelfeldspeler fung sien Loopbahn in de Jöögd van 1956 bit 1962 bi BSG Aktivist Karl Liebknecht Oelsnitz an un wessel denn to de BSG Sachsenring Zwickau, wo he bit 1968 bleev. Van 1968 bit 1976 speel he bi FC Carl Zeiss Jena un dornah noch twee Johr bi BSG Wismut Gera. In 330 Böverligaspelen hett he 56 Doren schaaten. 

För de Footballnatschonalmannschap vun de DDR hett he van 1966 bit 1974 in 41 Lännerspelen veer Doren schaaten. Mit de Mannschap hett he an dat olympisch Footballturnier 1972 deelnommen un ok an de Football-Weltmeesterschap 1974.  

Nach sien aktiv Loopbahn weer he van 1983 bit 1988 Co-Trainer vun de DDR-Natschonalmannschap un dornah als Trainer ünner annern bi Apollon Limassol un van 2007 bit 2011 Co-Trainer vun de Mannschap vun Wittrussland.

Borns
 Bernd Rohr, Günter Simon: Fußball-Lexikon, 2004 Copress Verlag, ISBN 3-7679-0829-8

Kategorie:Mann
Kategorie:Börger von de DDR
Kategorie:Börger von Düütschland
Kategorie:Boren 1946
Kategorie:Olympiadeelnehmer (DDR)
Kategorie:Footballnatschonalspeler (DDR)
Kategorie:Footballtrainer